คะประจำเดือนหนูไม่มา1อาทิตแล้วค่ะเมื่อวานตรวจที่ตรวจไป2อันผลเป็นลบทั้ง2ค่ะแต่มีอาการเจ็บเต้มนมกับปวดท้องน้อยร่วมด้วยมา3วันแล้วค่ะแต่ไม่มีอาการตั้งครรภ์ร่มด้วยเลยค่ะเป็นแค่นี้ทำยังไงถึงประเดือนจะมาเร็วๆคะ
สวัสดีค่ะ ประจำเดือนที่ไม่มา 1 อาทิตย์ หรือน่าจะช้าเกิน 35 วันจากรอบก่อนขึ้นไปแล้วนั้น อาจจะมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นซึ่งตอนนี้ควรหาสาเหตุที่แน่ชัดและแก้ไขตามสาเหตุนั้นๆค่ะ ควรตรวจยืนยันการตั้งครรภ์ให้แน่ใจก่อน โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป อาการอื่นๆดังกล่าวมานั้นไม่ได้จำเพาะเจาะจงต่อการตั้งครรภ์ค่ะ ในขณะนี้ไม่ควรซื้อยาปรับฮอร์โมนใดๆมาใช้เอง